de en hbs_cyr ru ky hu ky ky en sv fr de de fr fr fr sv en fr en ky ru ky ru ky ky ky ky ru ky ru ky ru ky ky ky ru ky ru ky ky ru ky ky ru ky ky ky ky be ky ky ky ky ky ky ky ky ky ky ky ky ky ky ky ru ru
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Адам чыпай айбандан, айбан чыгат адамдан.
...Согуш коркунучунун алдын алуунун ордуна заманбап курал-жарактарды колдону менен эл-журттун убал -сообуна карабай өз ара тирешке чыгуунун, кан төгүлгөн апаатты баштоонун зарылчылыгы бар беле?! Алардын көздөгөнү эмне?
Баштамак тургай мындай кыргынга жол бербөө үчүн айла-аргасын издеп, бардык күчтү жумшаш керек болчу. Теңирге жакпас калпыстык каргаша болду. Бул ХХI кылымдагы акылга сыйбас жорук, элдин аң сезимине бүлүк түшүргөн кордук болуп калды. Буга окшогон алешемдик дүйнө элинин кыжырын кайнатып турат.
Бул кордукту кан жуткан элдин геноцид деп атап жатканы бекеринен эмес. Мындай карамүртөздүк эл аралык сотто каралышы керек. Бейпил жаткан элдин турмушун бузуп согуш азабын тарттырып, кыргынга учуратууга жол берген карасанатайлардын жазасын акыры кудай өзү берер.
Кейбирлер бардык жерден кезигет; четтен да, өздөн да, өздөрүн бийлик төбөлдөрүбүз деп эсептеп жүргөн кекирейме чөйрөдөн да. Ошого карабастан алар ар дайым өздөрүн адаттан тыш жогору жогору коюп, биз элдин каймгы болобуз дешип өздөрүн "периште" сезип алышкан. Ушу сыяктуу мокочолугу, кейбирлиги менен алар нукура элдик азаматтарды да, элди да, Ата Журтту да азапка салып турушат.
Бийлик төрүндө жүргөн айрым атка минерлердин мекенчилдик сезиминин тайыз экендиги, пастыгы менен түркөйлүгүн көрсөткөн ар кандай терс жорук-жосундары, керт баштарынын кызыкчылыктарын Ата Журттун бактысынан жогору коюп жатышкандыгы эң коркунучтуу. Ошон үчүн алар элдин ырыскысын кагып, мамлекет мүлкүн обурун ачып опсуз ичип-жеп, менчиктештирип алып, сыртка да аесуз сата башташат. Эл менен эсептешпей калышат. Алардын жырткычтыгы да, итчилиги да мына ушунда. Ошондуктан, ата-бабаларыбыз итке ит өлүмү деп "жоону" аяшкан эмес. Чет элдиктерди төргө өткөрүп, коюн-колтук ачып тургандарды жек көрүшкөн. "Жоо аяган жаралуу" деп өтө аяр жана сак болушкан. Жети өлчөп бир кесип, туура бүтүм чыгарып турушкан.
Кыйын чыкма кыраандар Ата Журтун да укпай, тыңдабай, тыңшабай калышты. Алар өздөрүнүн кандайдыр бир кызыкчылыктарын бардыгынан жогору коюп турушат. Ар кимиси өзүн лөк, тиран сезип, тирешип алышкан. Бири бирин уккусу жок. Мунун арты эмнеге алып барар экен. Төбө чач тик турат.
… Кай тарапка чуркап, төрүбүзгө кимдерди өткөрүп, кимдерди төбөбүзгө чыгарып жатабыз? Мындай жакындашуунун арты кандай болор экен?
Дүйнөнү каптап келаткан ааламдашуу араанына камылга көрүп жатабызбы? Бизди кандай турмуш, кандай тагдыр күтүп турганын кудай гана билет. Кудай өзү эле сактасын деп турабыз да.
Деги Бишкек шаарына эмне болуп баратат? Бир кездеги жашыл шаардан өң кетти. Өз убагында сугарылбагандыктан гүл бакчалар куурап, кылым бою өсүп келген саябан дарактар чаңкап, жай ортосунда эле жалбырактары саргайып түшө баштады. "Колунан келгендер" шаардын көркүн ачып, жагымдуу абасын камсыз кылып турган дүйүм бактарын четинен эле кырктырып өздөрүнүн заңкайган дворецтерин куруп жатышат. Шаардын чок ортосуна курулган май куюучу станциялар да коркунуч туудуруп турушат. Кезек кезеги менен каарып алганы болбосо мындан жыйынтык чыгарган шаар бийлиги жок.
Шаарда автоунаалар аябагандай эле көбөйүп кетти, эскиси-жаңысы дебей быкылдап жолго батпайт.(Жол көбүнэсе мурдагы эле бойдон калып жатат, кеңейтилген жок, эң маанилүү жол кесилиштерине жол кыймылын жеңилдетип, тездетүүчү жабдуулар; өткөөлдөр, асма көпүрөлөр курулган жок) Андан шаар абасы булганып жатат. Жөн эле булганган жок, шаардыктардын саламаттыгына терс таасирин тийгизүүдө. Шаардыктардын коңгуроо кагып, тынчы кеткенинен жыйынтык чыгар күн келер болду бекен? Шаардын миң көйгөйүнүн бир көйгөйү ушундай.
Эскилиги жеткен автоунаалардын жолго чыгышына чектөө киргизип койсо эле көптөгөн көйгөй маселе чечилген турат. Шаардын абасы аз да болсо тазарып, тыгындар ( пробка) азаймак. Сая албаган учук тандайт, же ким сокулайт, ким жанчат дегендей болуп турабыз да.
Өзү туулуп өскөн үйүн сыйлабай душмандай мамиле кылып турган кемчонтойлор да болот экен. Бир туугандардын бир тууганына жоо болуп турганын көрдүм. Ата-энесин аябай турган желмогуз балдардан кудай өзү сактасын..
Баарынан азаптуусу калдайып турган коркунучтун караанын көргөнүм болду. Бечара адамдар бири-биринен жамандыгын аябай, жакшылыгын кор тутуп түбөлүккө жашай беребиз деп жүрүшөт да.
Мен өмүрдү жаш менен, жылдар менен өлчөөгө болбой тургандыгын түшүндүм. Адам өмүрү бир гана кудайдын колунда. Ага болбой эле айрым пенделердин колунда утурумдук бийлиги болсо эле адамга кожоюн болгусу келип үстөмөндөп турганын, көз кор байкуштардын бүжүрөп турганын көрдүм.
Бири кыйынсынып көзүн май басып адамды кордоп турса, ага көз кор болгону айласы куруп бүжүңдөп туру. Мына сага демократия менен рыноктун айкашып турган жери.
Бирок, ушунун баары утурумдук эле экенин экөө тең сезбей турганын караң, аттиң! Бири кем дүйнөнүн пенделерине арга жок экен.
Шаршембиде жарым финалда Германия-Бразилия жана Аргентина-Голландия беттешмекчи. Голландия Коста Рика менен оңой эмес матчты пенальти боюнча жеңип алды. Ал оюнда дарбазачылар өзгөчө айырмаланды.
Алдыңкы айлампадан айырмаланып, чейрек финалдагы беттешүүлөрдө биринчи гол өзүн күттүргөн жок. Ал эми эки матчта бир топ ыңгайлуу жагдай жаралганы менен, бирден голго гана күбө болдук. Ошентип Франция германиялык Хюммел киргизген топко жооп кайтара албай, жарыштан чыгып калды.
Бразилия-Колумбия таймашы 2-1 эсеби менен аяктап, келээрки шаршембиде 2001-жылкы дүйнө биринчилигинин финалынын катышуучулары беттешмей болду.
Эртеси ойногон Аргентина менен Бельгиянын матчында Игуаин 8-мүнөттө гол киргизип, дүйнөнүн эки жолку чемпиону Аргентина үчүнчү наам үчүн күрөшүн улантмай болду. Алардын жарым финалдагы атаандашы Голландия менен Коста Риканын беттешүүсүндө аныкталды. Чейрек финалдагы алдыңкы матчатардан айырмаланып, бул жолу жеңүүчү пенальтиден кийин гана белгилүү болду.
Ал оюндун чыныгы жылдыздары эки дарбазачы болуп калды. Костарикалык Навас голландиялыктардын чабуулдары учурунда бир нече ирет дарбазасын сактап калса, Тим Крул пенальтиде эки жолу топту кармап калды.
"Тактиканын генийи". Бразиия чемпионаты башталгандан бери Голландиянын машыктыруучусу Ван Гаалдын дарегине бир нече жолу ушундай сөздөр айтылып келди.
Дарбазачыны пенальтинин жуп алдында, 120-мүнөттө алмаштырган машыктыруучу "оюнчуларды жөндөмдөрүнө жараша пайдаланыш керек" - деп түшүндүрдү.
Талаага жаңы күч чыгаруу убактысы эбак эле бышып жеткенине карабай, Ван Гаал акыркыга чейин оюндагы акыркы көзүрүн сактап келди жана пенальтинин алдында дарбазачыны алмаштырган биринчи машыктыруучу болуп калды.
Бразилиядагы чемпионатта буга чейин бир оюнга чыга элек Крулдун статистикасы арийне мыкты деп атоодон алыс. Алсак, 2010-жылдан бери Премьер Лигадагы 20 пенальтиден ал 2 жолу эле топту кармап калган.
Голландиянын курамында дагы бир дарбазачы - "пенальти киллер" деген атка конгон Мишель Ворм да бар. Бирок машыктыруучунун планы башкача болчу жана ал өзүн актады. Эми жарым финалда Голландия менен Аргентина беттешмекчи.
Дегеле Бразилиядагы чемпионатта дарбазачылардын жылдызы жангандай. Айрымдары тууралуу сөз кыла турган болсок, Бразилия менен матчта мексикалык Гильером Очоа Фред, Тияго Силва, Неймардын биринин аркасынан биринин чабуулдарына катуу туруштук берип, алкыштарга татыды. Футбол адистери анын рефлекс жөндөмүн өзгөчө белгилешет. Азыркы клубундагы контракты 1-июлда аяктаган таланттуу дарбазачыга кызыккандар албетте көбөйдү.
Нигериялык Винсен Энейяма биринчи айлампада 18 жолу топту токтотуп калып, чемпионаттын рекордун жаңыртты. Ал Месси менен Франция командасына гана туруштук бере алган жок.
Ал эми америкалык дарбазачы Тим Ховард Бельгия менен матчта 16 жолу өз дарбазасын коргоп калды. 1966-жылдан бери бир да дарбазачы мындай ийгилик жараткан эмес. Кошумча убакытта Ховард 93 жана 105-мүнөттөрдө гана багынды.
Адистерди таң калтырган дагы бир дарбазачы - Раис М'Болинин ысымын ышкыбоздор Алжир-Германия беттешүүсүнө чейин анча жакшы билчү эмес. 11 жолу немис футболчулары тепкен топту токтотуп калган дарбазачынын жардамы менен дүйнөнүн 3 жолку чемпиондору чейрек финал үчүн күрөштү кошумча убакытта улантышты.